মহান মুক্তিযুদ্ধে সুন্দরবন সাব-সেক্টর কমান্ডার বীর মুক্তিযোদ্ধা প্রয়াত মেজর (অব.) জিয়াউদ্দিনের অধীনে মুক্তিযুদ্ধে অংশ নিয়ে ছিলেন পিরোজপুরের কাউখালী উপজেলার আবুল হাসেম। স্বাধীনতার ৪৭ বছর পেরিয়ে গেলেও নিজের নামটি মুক্তিযোদ্ধা হিসাবে গেজেটে অন্তর্ভুক্ত করাতে পারেননি তিনি। ফলে নানা ক্ষোভ আর হতাশার মধ্যে দুর্বিষহ জীবনযাপন করতে হচ্ছে তাকে। বেঁচে থাকার তাগিদে অন্যের কাছে হাত না পেতে বনজি লতা পাতা দিয়ে নিজের হাতে তিনি তৈরি করেন সালসা। আর সেই সালসা বিক্রি করেই চলেই আবুল হাসেমের সংসার।